
Το Εσωτερικό Νόημα του Έναρθρου Λόγου 


“Οι λέξεις φταίνε. 

Αυτές ενθάρρυναν τα πράγματα, Ποίημα της 

σιγά σιγά ν' αρχίσουν να συμβαίνουν” Κικής Δήμουλα 


Κάθε φθόγγος των ανθρώπινων γλωσσών παραπέμπει 
σ' έναν ήχο της φύσης, δημιουργώντας -σε ασυνείδητο 
επίπεδο- ανάλογες εντυπώσεις και συνειρμούς. Οι ήχοι 
περικλείουν έναν ξεχασμένο κώδικα που οδηγεί στην 
αποκάλυψη παγκόσμιων αληθειών, οι οποίες όμως μπορεί 
να γίνονται διαφορετικά αντιληπτές σε κάθε λαό. Έτσι, ο 
έναρθρος λόγος είναι ο καθρέφτης της ψυχής του κάθε 
λαού, της κάθε ομάδας, του κάθε ατόμου. 

Τα πάντα στο σύμπαν έχουν ψυχή. Η ονομασία που 
παίρνει μια οντότητα, είτε είναι ένα έμβιο ον, είτε ένα 
“άψυχο” αντικείμενο, είτε μια αφηρημένη έννοια, φανερώ- 
νει την ψυχική της ανάπτυξη στην παρούσα περίοδο (ζωή), 
ανεξάρτητα αν η εν λόγω οντότητα το συνειδητοποιεί ή όχι. 

Όλες οι οντότητες που μοιράζονται τον ίδιο χαρακτη- 
ρισμό ακολουθούν όμοια πορεία ψυχικής εξέλιξης. Για 
παράδειγμα, τα δένδρα ως όντα που μοιράζονται τον ίδιο 
χαρακτηρισμό (δένδρο), μοιράζονται μια κοινή εσωτερική 
πορεία. Το ίδιο ισχύει για τα ζώα, το ίδιο και για τους 
ανθρώπους. 

Όταν κάποιο ον παίρνει ένα συγκεκριμένο, προσω- 
πικό όνομα, αποκτά μια πιο ξεχωριστή και εξειδικευμένη 
πορεία ψυχής. Για παράδειγμα, ο Θοδωρής ανήκει στη 
συλλογική ψυχή “άνθρωπος” αλλά ως ονομαζόμενο ον 
αποκτά μια πιο προσωπική πορεία. Όσο πιο σπάνιο ή πιο 
“προσωπικό” είναι το όνομα που έχει κάποιος, τόσο πιο 
σπάνια και ξεχωριστή είναι η ψυχική του πορεία. 


Όλα τα πράγματα στο σύμπαν, από το πιο ασήμαντο 
αντικείμενο μέχρι τον πιο προικισμένο άνθρωπο, ακολου- 
θούν μια εσωτερική ψυχική πορεία η οποία σταδιακά οδηγεί 
στην εξατομίκευση, στην αυτοσυναίσθηση, στην συνειδη- 
τότητα και στην τελείωση. 

Σύμφωνα με τον κώδικα που δίνεται παρακάτω, μπο- 
ρούμε να δούμε το βαθύτερο νόημα εννοιών, καταστάσεων, 
χωρών, ζωντανών οργανισμών, ανθρώπων, φυσικών φαινο- 
μένων κλπ. Οι πληροφορίες που προκύπτουν μπορεί να 
είναι στ' αλήθεια αποκαλυπτικές: 
α = έκφραση, επικοινωνία, κοινωνικότητα 
β = η βοή του αέρα που φυσά δυνατά : δυναμισμός, βιαιότητα 
γ = κάτι που αρχίζει να ξεπηδά βαθιά από τη γη: η τάση της 
ψυχής για εξωτερίκευση 
γγ, γκ = εμπόδιο από εξωτερικούς παράγοντες 
δ = δόνηση, κάτι που προσπαθεί να βγει από τη γη και τη 
σείει : δυναμική αρχή ανέλιξης, που συνταράζει όλο τον 
ψυχισμό 

ε = σκέψη, πνευματικότητα 

ζ = το ζουζούνισμα των μελισσών : χαρωπή ζωηράδα 
η, ι, υ = δράση, ενεργητικότητα, επιθετικότητα 
θ = εισαγωγή στο σκοτάδι της γης : θάνατος, θάψιμο 
κ = κάτι που πάει να ξεσπάσει ελαφρά, με μικρό κρότο : 
δισταγμός, μικρή δυσκολία 

λ = νερό που ρέει ήρεμα ή αναδεύεται ελαφρά : απαλή και 
αβίαστη πρόοδος 

μ = η μουσική του σύμπαντος : ηρεμία, εξισορρόπηση 

μπ = έκρηξη δυνατή και στιγμιαία [μπαμ!] 

ν = ισχυρή δόνηση, κάτι που βγαίνει από τη γη και την σείει 

σαν σεισμός : αγώνας για γέννηση και εξέλιξη, που 

επηρεάζει το περιβάλλον άμεσα. 

ντ = ο αγώνας εμποδίζεται και διακόπτεται περιοδικά 

ξ (κσ) = διστακτική ενέργεια, με πιθανή δυσοίωνη ή 

απρόβλεπτη κατάληξη 

ο, ω = ολοκλήρωση, τελείωση, τέλος 



ου = φόβοι που εμποδίζουν την ολοκλήρωση 
π = κάτι που ξεπηδά στιγμιαία από τη γη: άμεση, αποφα- 
σιστική αλλά μικρή άνοδος 

ρ = νερό που ρέει βίαια, καταρράχτης : εντατική εξέλιξη που 
προχωρά ακάθεκτη 

σ, ς = ο σιριγμός του φιδιού: διφορούμενος στόχος, 

εχθρότητα ή αρνητικότητα. Ανάγκη ελέγχου. 

τ = οι στάχτες που αναδεύονται αφού σβήσει η φωτιά: 

ξαφνική ενέργεια που διαρκεί ελάχιστα 

τζ = το τραγούδι του τζιτζικιών: ανέμελη χαρά 

τσ = το κελάιδισμα των πουλιών: χαρωπή μα επιπόλαιη 

εξωτερίκευση 

φ = ο άνεμος που σβήνει τη φωτιά: επιβράδυνση, σβήσιμο 
χ = κάτι υποχθόνιο, που αναδεύεται βαθιά στο σκοτάδι, πριν 
αρχίσει να ανεβαίνει στην επιφάνεια : επιθυμία της ψυχής να 
απελευθερωθεί από όσα την κρατούν δέσμια στο σκοτάδι 
ψ (πς) = άμεση και αποφασιστική μα αμφίρροπη ενέργεια 

Τα φωνήεντα αντιπροσωπεύουν βασικά γνωρίσματα 
της ψυχικής εξέλιξης (έκφραση, σκέψη, δράση, φόβοι, 
ολοκλήρωση), ενώ τα σύμφωνα φανερώνουν σε ποιά 
κατάσταση βρίσκονται τα ανωτέρω. 

Ιδιαίτερη σημασία έχει η τονούμενη συλλαβή, επειδή 
εκεί επικεντρώνεται η ψυχική εξέλιξη στο τωρινό της 
στάδιο (ζωή). Η συλλαβή που προηγείται δείχνει την πορεία 
της ψυχής σε προηγούμενες φάσεις-ζωές. Η συλλαβή που 
ακολουθεί την τονούμενη δείχνει τον τρόπο που η ψυχή θα 
χειριστεί καλύτερα τα προβλήματά της. Φωνήεντα που 
λείπουν υποδηλώνουν ότι ο αντίστοιχος τομέας δεν 
χρειάζεται να εκδηλωθεί στην παρούσα ζωή. Για 
παράδειγμα, το όνομα Θοδωρής δεν έχει το φωνήεν ε · αυτό 
δεν σημαίνει ότι ο Θοδωρής δεν σκέφτεται αλλά ότι η 
πνευματικότητα δεν τον απασχολεί ιδιαίτερα στην τωρινή 
ζωή του. Συλλαβή που αποτελείται μονάχα από ένα φωνήεν, 
δείχνει ότι το εν λόγω άτομο απασχολείται ιδιαίτερα με τον 



αντίστοιχο τομέα στην παρούσα ζωή του. Τα ουσιαστικά και 
τα κύρια ονόματα λαμβάνονται στην ονομαστική τους 
πτώση και στον τύπο που το ακούτε περισσότερο (μπορεί 
να σας λένε Ιωάννα, μα ίσως σας φωνάζουν Γιάννα). 

Με βάση τον παραπάνω κώδικα, μπορούμε να 
παρακολουθήσουμε την ψυχική πορεία ενός ατόμου, όπως 
την αποκαλύπτει το όνομά του. Παραδείγματα: 

Λουίζα: Έντονοι φόβοι έχουν εμποδίσει την ψυχική της 
εξέλιξη, ωστόσο στην τωρινή φάση δρα με απρόσκοπτη 
ενεργητικότητα. Εκφράζεται με χαρωπή ζωηράδα, που 
κρύβει παλιούς φόβους. 

Θοδωρής: Ψυχή που κάποτε γύρισε στο σκοτάδι και μετά 
πάσχισε να ξεφύγει και να ολοκληρωθεί με βίαιη 
προσπάθεια, που τάραξε την ψυχή σαν δυνατός σεισμός. 
Βασικό γνώρισμα της τωρινής ζωής του είναι η επιθετική, 
καταιγιστική ενεργητικότητα, η οποία όμως πρέπει να 
ελεγχθεί έτσι ώστε να μην έχει αρνητικά αποτελέσματα. 
Μαρία: Ψυχή που βρίσκει την ισορροπία μέσω της 
επικοινωνίας. Βασικό γνώρισμα της τωρινής ζωής της είναι 
η εντατική δράση που παρασέρνει τα πάντα σαν καταρ- 
ράχτης. Ωστόσο, η κοινωνικότητα είναι αυτό που την 
απασχολεί μέγιστα. 

Ομοίως, μπορούμε να ανακαλύψουμε το βαθύτερο 
νόημα που κρύβουν οι διάφορες έννοιες, αφηρημένες ή όχι. 
Τι είναι στ' αλήθεια το σύμπαν, η σοφία, η αγάπη, η ψυχή, ο 
Θεός; 

Σύμπαν: επιθετική, βίαιη, διφορούμενη δράση που εκφρά- 
ζεται σαν πανίσχυρη έκρηξη. Αγώνας για γέννηση και 
εξέλιξη, που επηρεάζει άμεσα τα πάντα. 

Σοφία: Τελείωση που έρχεται μέσα από δυσκολίες και 
αρνητικά μονοπάτια· χαρακτηρίζεται από σβήσιμο της 
δράσης και γνήσια επικοινωνία. 

Αγάπη: Πόθος για απελευθέρωση που προέρχεται από τα 



βάθη της ψυχής και αρχίζει να ξεπηδά σταθερά προς τα 
έξω, καταλήγοντας σε άμεση, αποφασιστική δράση. 

Ψυχή: Άμεση, αποφασιστική ενέργεια με διφορούμενο 
χαρακτήρα, η οποία πασχίζει να απελευθερωθεί από την 
υποχθόνια φυλακή της. 

Θεός: Σβήσιμο της σκέψης που οδηγεί σε άμεση ολοκλή- 
ρωση, είτε στο αρνητικό είτε στο θετικό μονοπάτι. 

Έρωτας: Καθαρή πνευματικότητα που οδηγεί σε ολοκλή- 
ρωση γρήγορα και καταιγιστικά, σαν καταρράχτης. Η 
έκφρασή του φουντώνει διστακτικά στην αρχή, σαν φωτιά 
που μόλις έχει αρχίσει να ανάβει. Αν μείνει χωρίς έλεγχο 
μπορεί να καταλήξει σε αρνητικά κανάλια. 

Σεξ: Αν δεν υπάρχει αυτοέλεγχος, χαρακτηρίζεται από 
εγκλωβισμό της πνευματικότητας σε μάλλον αρνητικά 
κανάλια. 

Η κάθε γλώσσα έχει διαφορετική κραδασμικότητα, 
πράγμα που σημαίνει ότι για τον κάθε λαό το εσώτερο 
νόημα των πραγμάτων αλλάζει. Έτσι, μπορεί μεν οι λέξεις 
“Ιΐίο”, “νΐΐα”, “Σοόοη”, “ζωή” να σημαίνουν όλες το ίδιο 
πράγμα λεκτικά, ωστόσο η εσωτερική τους σημασία 
διαφέρει, λίγο ή πολύ. Η μελέτη αντίστοιχων λέξεων μπορεί 
να δώσει πληροφορίες για τον τρόπο σκέψης, τη νοοτροπία, 
ή τη συλλογική ψυχή των διαφόρων λαών. 

